ডুনেডিন
ডুনেডিন (/dʌˈniːdɪn/ (শুনুন) duh-NEE-din; মাওরি: Ōtepoti) নিউজিল্যান্ডের দক্ষিণাঞ্চলীয় দ্বীপে অবস্থিত দ্বিতীয় বৃহত্তম নগর। এ নগরটি ওতাগো অঞ্চলের প্রধান নগর। জনসংখ্যার দিক দিয়ে নিউজিল্যান্ডের সপ্তম বৃহত্তম হলেও ঐতিহাসিক দৃষ্টিকোণে, সাংস্কৃতিক ও ভৌগোলিক কারণে চতুর্থ প্রধান নগরের মর্যাদা পেয়েছে। একসময় ঊনবিংশ শতকে ডুনেডিন জনসংখ্যার দিক দিয়ে সর্ববৃহৎ নগর ছিল। ৫ মার্চ, ২০১৩ তারিখ পর্যন্ত নগরের সর্বমোট জনসংখ্যা ১২০,২৪৬জন ছিল।